Mat-830 passiġiera abbord żewġ cruise liners daħlu f’Għawdex bejn il-Ħadd u t-Tnejn li għadda. Il-Ħadd  daħal f’Għawdex il- cruise liner MV Wind Surf operat minn Windstar Cruise bi 310 passiġier abbord filwaqt li l-għada t-Tnejn daħal f’Għawdex il-cruise liner MV Deutschland operat minn Peter Deilmann Cruises b’520 passiġiera abbord. Fi stqarrija l-Ministeru għal Għawdex qal li l-wasliet ifissru aktar xogħol għan-negozji Għawdxin kif qal li diġà tixhed iż-żieda fl-impjiegi f’diversi setturi tal-gżira Għawdxija fosthom il-lukandi u r-ristoranti. Il-Ministeru għal Għawdex qal li se jibqa’ impenjat biex itejjeb l-aċċessibbiltà u jsaħħaħ il-prodott turistiku biex aktar persuni jagħżlu lil Għawdex bħala destinazzjoni attraenti, anke fix-xhur tipikament kwieti bejn Novembru u April.